Foto: Agerpres

Decizia eliberării condiționate a lui Miron Mitrea este definitivă.

Fostul ministru al Transporturilor a fost condamnat, pe 13 februarie 2015, de magistraţii de la Înalta Curte de Casaţie şi Justiţie la doi ani de închisoare cu executare.

El a fost acuzat de DNA de luare de mită, instigare la fals material în înscrisuri oficiale, în legătură directă cu infracţiunea de corupţie, uz de fals.

Potrivit DNA, în perioada 2001-2002, Miron Mitrea ar fi primit de la Irina Jianu foloase necuvenite de peste 900.000 de lei în schimbul numirii acesteia în funcţia de inspector-şef al Inspectoratului de Stat în Construcţii.